
Republika Hrvatska
Trgovački sud u Splitu
Split, Sukoišanska 6


Poslovni broj: 4.Stpn-38/2016-7

U IME REPUBLIKE HRVATSKE 

R J E Š E N J E

Trgovački sud u Splitu, po sucu ovog suda Katarini Mikulić, kao stečajnom sucu, u postupku povodom prijedloga predlagatelja-dužnika VELIBOR GUDELJ, vl. Obrta za autotaksi prijevoz VELIBOR, Velebitska 58, Split, OIB: 96704737963, radi sklapanja predstečajne nagodbe, 21. veljače 2018.  

r i j e š i o     j e

I. Ova predstečajna nagodba sklapa se između dužnika VELIBOR GUDELJ, vl. Obrta za autotaksi prijevoz VELIBOR, Velebitska 58, Split, OIB: 96704737963 i vjerovnika predstečajne nagodbe sa utvrđenim tražbinama u sveukupnom iznosu od 284.300,96  kuna, za koje vjerovnik ima pravo glasa u visini utvrđene tražbine:

	RBR
	OIB
	NAZIV VJEROVNIKA
	UTVRĐENA TRAŽBINA

	1
	18683136487
	Republika Hrvatska Ministarstvo financija
	283.683,93

	2
	78755598868
	GRAD SPLIT
	617,03



II. Dužnik će vjerovnicima navedenim u tablici točke I ove nagodbe namiriti navedene utvrđene tražbine na slijedeći način:  

Tablica 1. 

	Red.br.
	OIB
	Vjerovnik
	Utvrđena tražbina
	Otpis kamata
	Preostali iznos za namirenje

	
1
	
18633136487
	Ministarstvo financija-Porezna uprava
	
283.683,93
	
107.124,31
	
176.559,62



Utvrđenu tražbinu prema vjerovniku Ministarstvo financija – Porezna uprava u iznosu od 283.683,93 kuna dužnik će podmiriti na način da se od utvrđene tražbine otpisuje kamata u  iznosu od 107.124,31 kuna. Preostali iznos tražbine koji predstavlja glavnicu i iznosi 176.559,62 kuna dužnik će otplatiti u 24 jednakih mjesečnih anuiteta uz godišnju kamatnu stopu od 4,5%. Prvi mjesečni anuitet otplate dugovanja dospijeva na naplatu u mjesecu koji slijedi nakon pravomoćnosti rješenja suda kojim se odobrava sklopljena predstečajna nagodba. Otplata će se vršiti prema anuitetnom planu izrađenom od strane RH, Ministarstva financija - Porezne uprave.

  
Tablica 2.

	Red.br.
	OIB
	Vjerovnik
	Utvrđena tražbina
	Otpis kamata
	Preostali iznos za namirenje

	
1
	
78755598868
	
GRAD SPLIT
	
617,03
	
117,03
	
500,00




Utvrđenu tražbinu prema vjerovniku GRAD SPLIT u iznosu od 617,03 kuna dužnik će podmiriti na način da se od utvrđene tražbine otpisuje kamata u  iznosu od 117,03 kuna. Preostali iznos tražbine koji predstavlja glavnicu i iznosi 500,00 kuna dužnik će otplatiti u 5 jednakih mjesečnih anuiteta. Prvi mjesečni anuitet otplate dugovanja dospijeva na naplatu zadnjeg dana u mjesecu koji slijedi nakon pravomoćnosti rješenja suda kojim se odobrava sklopljena predstečajna nagodba pa do isplate. 

III.  Stranke su suglasne da dužnik ima obvezu izvršiti isplate iznosa određenih u točci II. ove nagodbe u rokovima koji su predviđeni u točci II. te njenim pripadajućim dijelovima.
IV. Stranke ove nagodbe suglasne su da ako dužnik ne izvrši isplatu iznosa određenih točkom II. ove nagodbe i njenim pripadajućim dijelovima, u rokovima iz istih, da je svaki od vjerovnika temeljem ove predstečajne nagodbe kao ovršne isprave, ovlašten zatražiti prisilnu neposrednu naplatu svoje tražbine na cjelokupnoj pokretnoj i nepokretnoj imovini, uključujući i na tražbinama dužnika prema bankama po bilo kojem žiro-računu, a radi neposrednog namirenje svoje tražbine. 
V. Temeljem ove predstečajne nagodbe dužnik se oslobađa obveze isplate vjerovnicima iznosa većeg od iznosa koji je prihvaćen ovom nagodbom, a rokovi plaćanja odgađaju se u skladu s nagodbom.
VI. Nakon što su stranke pročitale tekst nagodbe, suglasnost s njenim sadržajem potvrđuju vlastoručnim potpisima kojim se činom smatra da je nagodba sklopljena. 
VII. Ova sudska nagodba, sukladno čl. 66. st. 13. ZFPPN-a ima snagu ovršne isprave za sve vjerovnike čije tražbine su utvrđene i razlučne vjerovnike ako su se odrekli svog prava na odvojeno namirenje. 

                                                              Obrazloženje

Rješenjem Nagodbenog vijeća ST06 Financijske agencije, Regionalnog centra Split, Klasa: UP-I/110/07/15-01/8632, Ur. br: 04-06-16-8632-19 od 20. siječnja 2016 povodom prijedloga predlagatelja- dužnika VELIBOR GUDELJ, vl. Obrta za autotaksi prijevoz VELIBOR, Velebitska 58, Split, OIB: 96704737963 otvoren je postupak predstečajne nagodbe nad dužnikom VELIBOR GUDELJ, vl. Obrta za autotaksi prijevoz VELIBOR, Velebitska 58, Split, OIB: 96704737963.

Rješenjem Nagodbenog vijeća ST06 Financijske agencije, Regionalnog centra Split, Klasa: UP-I/110/07/15-01/8632, Ur. br: 04-06-16-8632-28 od  29. veljače 2016. u ovom postupku utvrđene tražbine vjerovnika sa pravom glasa u ukupnom iznosu od 284.300,96 kn, dok ukupan iznos osporenih tražbina iznosi 0,00 kn (list 30-33 spisa).

Rješenjem Nagodbenog vijeća ST06 Financijske agencije, Regionalnog centra Split, Klasa: UP-I/110/07/15-01/8632, Ur. br: 04-06-16-8632-35 od 24. ožujka 2016. utvrđeno je da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, odnosno ukupan iznos glasova za prihvaćanje plana financijskog restrukturiranja iznosi 283.683,93 kn (od ukupno utvrđenih tražbina vjerovnika u iznosu od 284.300,96 kn za koje vjerovnici imaju pravo glasa), radi čega se sukladno čl. 63. Zakona o financijskom poslovanju i predstečajnoj nagodbi proglašava da se plan financijskog restrukturiranja smatra prihvaćenim.

Sve naprijed navedeno je utvrđeno pregledom naprijed označenih rješenja Financijske agencije.

Nakon prihvaćanja plana financijskog restrukturiranja, dužnik VELIBOR GUDELJ, vl. Obrta za autotaksi prijevoz VELIBOR, Velebitska 58, Split, OIB: 96704737963 podnio  je ovom sudu prijedlog za sklapanje predstečajne nagodbe.

Ročište radi sklapanja predstečajne nagodbe održano je kod ovog suda 20. veljače 2018.

Dužnik je na ročištu izložio sadržaj nagodbe, odnosno način namirenja za vjerovnika kojima je u postupku pred Financijskom agencijom utvrđena tražbina, predložio prisutnom vjerovniku sklapanje nagodbe na način i u sadržaju  kako je ona prihvaćena pred Financijskom agencijom, te sam izjavio da daje pristanak za sklapanje nagodbe.

Nadalje, na ročištu za sklapanje predstečajne nagodbe svoj pristanak za sklapanje nagodbe dao je vjerovnik Republika Hrvatska, Ministarstvo financija-Porezna uprava čija tražbina za glasovanje  iznosi 283.683,93 kuna (od ukupno utvrđenih tražbina vjerovnika u iznosu od 284.300,96 kn), a koji navedeni iznos prelazi 2/3 vrijednosti svih utvrđenih tražbina.

Tražbina vjerovnika koji je dao svoj pristanak za sklapanje predstečajne nagodbe čini potrebnu većinu iz čl. 63. Zakona o financijskom poslovanju i predstečajnoj nagodbi (Narodne novine br. 108/12, 144/12, 81/13 i 112/13-dalje ZFPPN).

Radi navedenog, a sukladno odredbama čl. 66. st. 9. ZFPPN-a u vezi s čl. 442. st. 1. Stečajnog zakona ("Narodne novine" broj 71/15 i 104/17), odlučeno je kao u izreci ovog rješenja.  

U Splitu 21. veljače 2018. 
Sudac
 

                                                                                                          Katarina Mikulić,v.r.
za točnost otpravka – ovlašteni službenik
Ivana Hajder 


Pouka o pravnom lijeku: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

